હા, એમનો પરિવારથી એ તરછોડાયેલા છે એ વાતનો વસવસો એમને કાયમ રહેતો હશે, અને આવું જાણી ને લાગણીશીલ દરેક હૃદયમાં પીડા અનુભવાય, પરંતુ મને એક વાતનો આનંદ છે કે આ લોકો અહીંયા જીવન જેવું જીવે છે, બધા સમવયસ્ક સાથે મળી જે આંનદ કરતા હોય છે એ કદાચ પોતાના પરિવાર સાથે રહેતા એમને ના મળી શકતો, પોતાના દીકરા અને વહુના મહેણાં ટોના હવે એમને સાંભળવા પડતા નથી, અપમાનિત થવું પડતું નથી, સમયસર જમવાનું એમને મળી રહે છે, ઘડપણમાં એમને હવે એવું કામ પણ કરવું પડતું નથી જેનાથી શરીરને કષ્ટ થાય.